stanford-oval/wikipedia huggingface dataset:
Malakka (osavaltio)
Historia > Hollannin Malakka

Portugalilaisten ja hollantilaisten valtataistelu Kaakkois-Aasiassa päättyi vuonna 1641, kun hollantilaiset valloittivat Malakan portugalilaisilta kahdeksan kuukauden piirityksen jälkeen. Hollantilaiset rakensivat omalla valtakaudellaan Malakkaan useita hallintorakennuksia ja omia kirkkojaan. Hollantilaiset hallitsivat Malakkaa 150 vuoden ajan, vuoteen 1795 asti. Hollannin valtakaudella Malakasta tuli jälleen niemimaan tärkein satamakaupunki. Malakka jäi hollantilaisvallan alla kuitenkin vähemmälle huomiolle, sillä Hollannin tärkein Kaakkois-Aasian kauppatukikohta oli Jaavalla sijainnut Batavia (nykyinen Jakarta).
Historia > Brittiläinen Malakka

Kun ranskalaiset valtasivat Alankomaat Napoleonin sotien aikana, britit ottivat haltuunsa hollantilaisten siirtomaa-alueet Kaakkois-Aasiassa. Sodan päätyttyä Napoleonin kukistumiseen Malakka palasi vähäksi aikaa hollantilaisten hallintaan. Vuonna 1824 britit ja hollantilaiset solmivat sopimuksen, jolla Malakka luovutettiin briteille ja Sumatralla sijainneen Bengkulun britit luovuttivat hollantilaisille. Maat myös tunnustivat toistensa vaikutuspiirit: Hollantilaiset saivat hallintaansa Alankomaiden Itä-Intian alueen, nykyisen Indonesian. Briteille jäi Malakan niemimaa.
Brittiläiset yhdistivät vuonna 1826 hallitsemansa alueet Malakan, Penangin ja Singaporen hallinnolliseksi kokonaisuudeksi, Salmisiirtokunniksi. Salmisiirtokuntien osana Malakka jäi brittien tärkeimmän Kaakkois-Aasian kauppatukikohdan, nopeasti kasvaneen Singaporen varjoon.
Toisen maailmansodan jälkeen Malakka liitettiin Salmisiirtokuntien osana Malaijan liittoon, josta muodostui myöhemmin Malaijan federaatio, joka itsenäistyi Britanniasta vuonna 1957. Malaijan ja myöhemmin muodostetun Malesian itsenäistymisen jälkeen Malakasta muodostettiin yksi maan osavaltioista.
Väestö

Malakan väestön enemmistön muodostavat malaijit, mutta osavaltion väestöstä on hieman alle 40 prosenttia malesiankiinalaisia. Kiinalaisia saapui Malakkaan runsaasti etenkin brittiläisellä kaudella.
Politiikka

Muista Länsi-Malesian osavaltioista poiketen Malakka ja Penang eivät ole sulttaanin johtamia osavaltioita, vaan osavaltion päämiehenä toimii kuvernööri, Yang di-Pertua Negeri. Maan kuningas nimittää kuvernöörit virkoihinsa. Kuvernööri vastaa muiden osavaltioiden sulttaania ja hänen roolinsa on lähinnä seremoniallinen. Kuvernöörit eivät myöskään toimi sulttaanien tavoin maan kuninkaan virassa. Käytännön poliittista valtaa käyttää osavaltion pääministeri Menteri Besar.
Aiheesta muualla

Kuvia tai muita tiedostoja aiheesta Malakka (osavaltio) Wikimedia Commonsissa
Malesia
| --- | --- |
Osavaltiot:   Johor   Kedah   Kelantan   Malakka   Negeri Sembilan   Pahang   Perak   Perlis   Penang   Sabah   Sarawak   Selangor   Terengganu 
Liittovaltion territoriot:   Kuala Lumpur   Labuan   Putrajaya
Laupeudentyöt

Laupeudentyöt ovat eettistä opetusta kristillisessä, erityisesti katolisessa perinteessä. Niiden lähtökohtana on kristilliseen elämään kuuluva laupeus.
Ne on koottu muun muassa Matteuksen evankeliumin 25. luvun viimeisen tuomion kuvauksesta, samoin Jesajan kirjan 58. luvusta, jakeesta 7.  Katolisen kirkon katekismus viittaa laupeudentöihin kohdassa 2447
Laupeudentyöt jaetaan perinteisesti ruumiillisiin ja hengellisiin laupeudentöihin seuraavasti:
Seitsemän ruumiillista laupeudentyötä
Nälkäisten ruokkiminen
Janoisten juottaminen
Kodittomien majoittaminen
Alastomien vaatettaminen
Sairaiden luona käyminen
Vankien luona käyminen
Kuolleiden hautaaminen
Seitsemän hengellistä laupeudentyötä
Opettaminen
Neuvominen
Lohduttaminen
Parannukseen rohkaiseminen
Anteeksi antaminen
Kärsivällinen kestäminen
Elävien ja kuolleiden puolesta rukoileminen
Euromarket

Euromarketin vanhempi logo.
Euromarketin logo vuodelta 2011.
Euromarket Tampereen Koivistonkylässä vuonna 2007. Nykyisin paikalla toimii S-ryhmän Prisma.
Euromarket (aik. Eka-market) oli suomalainen hypermarketketju, joka toimi vuosina 1973–2017.
Historia

Ensimmäinen Eka-market perustettiin Helsingin Kannelmäkeen nykyisen kauppa­keskus Kaaren paikalle vuonna 1973. Nimi tuli yhdistelmästä Elanto ja Kannelmäki. Marketin nykyinen perillinen on kauppakeskus Kaaren Prisma. Aluksi nämä hypermarketit, alkuperäiseltä nimeltään ”automarketit”, olivat E-liikkeen paikallisten osuusliikkeiden ja Keskusosuusliike OTK:n yhdessä omistamia. Kun osuusliikkeet vuonna 1983 yhdistyivät OTK:n kanssa valtakunnalliseksi E-osuuskunta Ekaksi, omistus siirtyi sille. Itsenäisenä osuusliikkeenä pysynyt Elanto yhdisti Eka-markettinsa Maxi-ketjuun. Eka-yhtymän ketju laajeni 1980-luvun lopussa, kun Centrum-tavaratalot liitettiin siihen.
Eka-market-ketju uudistettiin 1990-luvulla, ja se sai nimen Euromarket. Euromarket oli vuosina 1995–2004 Elannon Maxin sisarketju, jota johdettiin sen kanssa yhtenä kokonaisuutena. Tuolloin Maxi toimi pääkaupunkiseudulla ja Euromarket pääkaupunkiseudun ulkopuolella. 2010-luvun lopulla Eka-marketin nimi oli verkossa toimineen elintarvike- ja päivittäistavarakauppa Ekamarket.comin käytössä.
Vuonna 2005 Tradekan ja Wihurin Ruokamarkkinoiden vähittäiskauppaketjut yhdistettiin, minkä seurauksena kolme Etujättiä ja Mäntsälän Sesto muuttuivat Euromarketeiksi.
Euromarketien määrä oli vähentynyt vähitellen vuodesta 2009 alkaen joko liiketoimintakauppojen tai lopetusten kautta. Suomen Lähikauppa perusteli luopumisia strategiallaan, joka keskittyi lähikauppaan. Lisäksi Euromarket-ketju oli ollut pitkään tappiollinen; erityisesti haasteita Euromarketille oli aiheuttanut saksalainen kilpailija Lidl. Marraskuussa 2013 jäi jäljelle vain Kotkan Euromarket, kun Uudenkaupungin myymälä suljettiin ketjun toiseksi viimeisenä toimipisteenä.
Kesko osti Suomen Lähikaupan marraskuussa 2015, mutta Kilpailu- ja kuluttajaviraston ehtojen mukaan Kotkan Euromarket oli myytävä jollekin kilpailevalle kaupparyhmälle. Lopulta Kotkan Euromarket lopetettiin kokonaan 27. huhtikuuta 2017, sillä kaupalle ei löytynyt ostajaa ajoissa.
Euromarketit

Forssa (muuttui K-Supermarketiksi 2011, sittemmin lopetettu)
Hyvinkää (lopetti vuonna 2011)
Iisalmi (muuttui Eurospariksi vuonna 2001)
Imatra (muuttui K-Supermarketiksi 2011, lopetettu 2022)
Jyväskylä (vuoteen 2008 Jyväskylän mlk), Palokka (muuttui Prismaksi 2010)
Järvenpää (muuttui K-Supermarketiksi 2011)
Kaarina (entinen Etujätti, muuttui K-Supermarketiksi 2011)
Kemi (muuttui S-marketiksi 2010)
Kotka (Suomen viimeinen Euromarket, lopetti vuonna 2017)
Kuopio (lopetti vuonna 2010)
Lahti (muuttui S-marketiksi 2011 ja edelleen Prismaksi 2019)
Lappeenranta, Kaakkoiskaari (muuttui S-marketiksi 2010, muutetaan Prismaksi 2024)
Lappeenranta, Puhakankatu (entinen Etujätti, lopetti vuonna 2009. Nykyisin Lidl ja Rajamarket.)
Lempäälä, Ideapark (muuttui Prismaksi 2010)
Lohja (lopetti vuoden 2008 lopussa, tilalle Säästötalo Latvala)
Loimaa (entinen Spar, lopetti vuoden 2011 lopussa, tilalle Hong Kong, nykyisin Motonet)
Mäntsälä (entinen Sesto, lopetti vuonna 2011)
Oulu, Linnanmaa (lopetti vuonna 2010, viereinen Prisma laajeni)
Oulu, Raksila (muuttui S-marketiksi 2010, nykyisin Sale)
Pori (muuttui Prismaksi 2010)
Rauma (lopetti 2000-luvun puolessavälissä)
Rovaniemi (muuttui K-Supermarketiksi 2000-luvun lopussa)
Salo (lopetti vuonna 2013, tilalle Virtasenkauppa.fi, Suutari-Pekka, Gigantti, Cafe Matilda (nykyisin Shop & Cook Murena), Fixus Autokorjaamo/Varaosamyymälä, Salon matkatoimisto sekä Voimaeläin)
Tampere, Koivistonkylä (muuttui Prismaksi 2010)
Turku, Kupittaa (entinen Etujätti, lopetti vuonna 2009, tilalle suuri lääkäriasema)
Turku, Länsikeskus (muuttui Prismaksi 2012)
Uusikaupunki (lopetti vuonna 2013, tilalle Väriuki ja Telmarin, nykyisin Kesport)
Vaasa (lopetti vuonna 2010, tilalle Hong Kong, nykyisin Rusta)
Varkaus (lopetti vuonna 2010, tilalle H&M ja Kappahl, nykyisin Kappahl ja Normal)
Aiheesta muualla

Euromarket[vanhentunut linkki]
Janne Tolsa

| Janne Tolsa |
| --- | --- |

Henkilötiedot
Syntynyt: 1970
Ammatti:  muusikko, äänittäjä
Muusikko
Taiteilijanimi:  RunQ
Tyylilajit:  metal
Soittimet:  kosketinsoittimet
Yhtyeet:  Turmion Kätilöt Lazy Bonez Eternal Tears of Sorrow Tarot Virtuocity
  [ Muokkaa Wikidatassa ] [ ohje ]  
Janne Tolsa (s. 1970) on suomalainen musiikkialan monitoimimies. Hän soittaa koskettimia yhtyeissä Tarot, Turmion Kätilöt (taiteilijanimellä RunQ),  Eternal Tears of Sorrow, Virtuocity ja Lazy Bonez. Lisäksi hän omistaa Kuopiossa sijaitsevan äänimainontaan, miksaukseen ja masterointiin keskittyneen Note On -studion.
Ura

Tolsa aloitti pianonsoiton seitsemänvuotiaana, kun hänen vanhempansa ostivat kotiin pianon. Pianonsoittoharrastus jatkui helsinkiläisessä musiikkikoulussa seuraavien kolmen vuoden ajan, jonka aikana Janne otti myös yksityisiä pianotunteja. Tämän jälkeen perhe muutti Vuolijoen kylään lähelle Kajaania, jossa pianotunnit jatkuivat. Ensimmäisen syntetisaattorinsa, Korg Poly 800:n Tolsa sai 13-vuotiaana, jolloin hän myös liittyi rumpali-isoveljensä yhtyeeseen.
Tolsa viihtyi Tarotin konserteissa yhtyeen soittaessa lähellä Vuolijokea. Yhtyeen jäsenet muistivat Tolsan soittavansa koskettimia, ja Tarotin toisen kitaristin Mako H:n lähdettyä yhtyeestä vuonna 1987 tilalle otettiin Tolsa.
Eternal Tears of Sorrow’hun Janne liittyi tammikuussa 2005.
Vuonna 2017 Janne Tolsa perusti sooloprojektin nimeltään Epik Pike. The Big Picture -EP:llä Tolsan kanssa soittivat Pinja Pitkänen, Joonas Pulkkinen ja Pekka Tegelman.
Botsbwana on projekti, joka syntyi jo 90-luvun loppupuolella. Sävellykset on tehty ysäriteknon siivittämänä. Hienosäädön ja modernisoinnin jälkeen julkaistiin kappale ”ACHTUNG!”. Kitarassa on Zachary Hietala ja laulussa Julma J.
Diskografia

| 0 | 1 | 2 |
| --- | --- | --- |
|  Tarot To Live Forever (1993)  To Live Again (1994)  Stigmata (1995)  For the Glory of Nothing (1998)  Shining Black Best of (2003)  Suffer Our Pleasures (2003)  Crows Fly Black (2006)  Undead Indeed Live DVD/CD (2008)  Gravity of Light (2010)  The Spell of Iron MMXI (2011) Eternal Tears of Sorrow Before the Bleeding Sun (2006)  Children of the Dark Waters (2009)  Saivon Lapsi (2013) Marenne The Past Prelude (2009)  |  Turmion Kätilöt Niuva 20 (EP) (2005)  U.S.C.H! (2008)  Perstechnique (2011)  Technodiktator (2013)  Kiitos 2004-2014  (Live DVD) (2014)  Diskovibrator (2015)  Dance Panique (2017)  Universal Satan (2018)  Vihreät Niityt (single) (2019)  Hengitä (single) (2021)  Global Warning (2020)  Omen X (2023)  Reset (2024) Lazy Bonez Vol.1 (2013)  Alive (2015)  Kiss of the Night (2019)  Eye of the Sky (2023)  |  Virtuocity Secret Visions (2002) Verjnuarmu Muanpiällinen helevetti (2006) Jalven Veljet Aamut Joella (2007) Epik Pike The Big Picture (EP) (2018)  Tomorrow Wonderland (Single) (2020)  Vibes of Secret (Single) (2023)  Dangerous (Single) (2024) Botsbwana ACHTUNG! (Single) (2023)  Logi (Single) (2024)  Det Här Är Natten (Single) (2024) Janne Tolsa & Arunaja Tempest (Single) (2025)  |
Aiheesta muualla

Note On -studion sivusto
Tarotin sivusto
Turmion Kätilöiden sivusto
Eternal Tears of Sorrow'n sivusto
Lazy Bonezin sivusto
| n k Eternal Tears of Sorrow |
| --- | --- |
 Altti Veteläinen  Jarmo Kylmänen  Jarmo Puolakanaho  Mika Lammassaari  Janne Tolsa  Juho Raappana   Olli-Pekka Törrö  Pasi Hiltula  Antti-Matti Talala  Antti Kokko  Petri Sankala  Risto Ruuth 
Studioalbumit:  Sinner's Serenade  Vilda Mánnu  Chaotic Beauty  A Virgin and a Whore  Before the Bleeding Sun  Children of the Dark Waters  Saivon lapsi 
Split-albumit:  Sacrament of Wilderness 
Singlet:  ”The Last One for Life”  ”Tears of Autumn Rain” 
Katso myös:  The Seven Goddesses of Frost  Bard's Burial 
Lazy Bonez
|  Tommi ”Tuple” Salmela  Jaakko Kauppinen  Markku Mähönen  Mikko Niiranen  Heikki Polvinen  Topi Kosonen  Janne Tolsa >  Pecu Cinnari  |
| --- | --- |
Studioalbumit:  Vol.1  Alive  Kiss of the Night  Eye of the Sky 
Singlet:  Poker Face  M.I.L.F.  Sweet Girl  Lights  Calling the Wild  Run  Kiss of the Night  Reborn  Shield of Pride  Miss Gasoline  Welcome to the World  Said And Done  Lay to Rest 
Katso myös: E·X·R METAL Records
Muut artikkelit:  Lazy Bonezin diskografia  Luettelo Lazy Bonezin kappaleista 
Tarot
|  Pecu Cinnari  Marco Hietala  Zachary Hietala  Tommi ”Tuple” Salmela  Janne Tolsa  |
| --- | --- |
Studioalbumit:  Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:  To Live Again  Undead Indeed 
Kokoelmat:  Shining Black 
Singlet:  ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever” 
| n k Turmion Kätilöt |
| --- | --- |
 MC Raaka Pee  Shag-U  Master Bates  RunQ  DQ  Bobby Undertaker   DJ Vastapallo  Spellgoth  Plastinen 
Studioalbumit:  Hoitovirhe  Pirun nyrkki  U.S.C.H!  Perstechnique  Technodiktator  Diskovibrator  Dance Panique  Universal Satan  Global Warning  Omen X  Reset 
Kokoelmat:  Mitä näitä nyt oli 
EP:t:  Niuva 20 
Singlet:  ”Verta ja lihaa” / ”Teurastaja”  ”Teurastaja”  ”Verta ja lihaa”  ”Pirun nyrkki”  ”Minä määrään”  ”Ihmisixsixsix”  ”Jalopiina”  ”Vastanaineet”  ”Hyvissä höyryissä”  ”Pimeyden morsian 2016”  ”Surutulitus”  ”Itämaan tietäjä”  ”Dance Panique”  ”Hyvää Yötä”  ”Sikiö”  ”Faster Than God”  ”Vihreät niityt”  ”Sano kun riittää”  ”Kyntövuohi”  ”Hengitä”  ”Isä meidän”  ”Sormenjälki”  ”Kuolettavia vammoja”  ”Schlachter”  ”Yksi jumalista”  ”Pulssi” 
Muuta:  Turmion Kätilöiden diskografia  Luettelo Turmion Kätilöiden kappaleista 
| Auktoriteettitunnisteet  |
| --- | --- |
Taiteenala:  MusicBrainz 2 
Muut:  Europeana
Lockheed Martin F-22 Raptor

| F-22 Raptor |
| --- | --- |
 F-22 Raptor lentonäytöksessä Langleyn lentotukikohdassa huhtikuussa 2016.
Tyyppi:  hävittäjä
Alkuperämaa:   Yhdysvallat
Valmistaja:  Lockheed Martin Aeronautics
Valmistusmäärä:  195 
F-22 Raptor on Yhdysvaltain ilmavoimissa joulukuussa 2005 käyttöön otettu hävittäjä. Koneen valmistajat ovat Lockheed Martin Aeronautics ja Boeing Integrated Defense Systems. F-22 suunniteltiin alun perin ilmaherruushävittäjäksi, mutta se on varustettavissa myös rynnäkkökoneeksi sekä elektronista sodankäyntiä ja signaalitiedustelua varten. F-22 Raptor tunnettiin prototyyppinä nimellä ”YF-22 Lightning II” ja nimellä ”F/A-22” ennen käyttöönottoaan. Nimi ”Lightning II” päätyi myöhemmin F-35-hävittäjälle.
Tuotanto

F-22 on tarkoitettu Yhdysvaltain 2000-luvun alun hävittäjäksi. Se on tähän mennessä kallein suunniteltu hävittäjäkonetyyppi. 2012, tilauksen päättyessä, kehitystyöhön ja tuotantoon oli käytetty 79 miljardia dollaria. Koska lentokoneen tilausmäärä on 187 kappaletta, koneen yksikköhinta on 420 miljoonaa dollaria (noin 380 miljoonaa euroa).
F-22 ei ole kuitenkaan Yhdysvaltain ilmavoimien kallein kone, joka on B-2 Spirit-pommikone 2,2 miljardin dollarin kappalehinnallaan. Osaa kehitystyöstä kyettiin tosin hyödyntämään F-35 Lightning II:ssa.
Heinäkuussa 2009 senaatti päätti peruuttaa 1,75 miljardin dollarin määrärahan uusien koneiden ostoon. Myös presidentti Barack Obama oli aikonut estää ohjelman jatkamisen. Näin tuotantomäärä jäi 187 koneeseen, joista viimeinen valmistui 13. joulukuuta 2011 ja oli tarkoitus luovuttaa 3. Lennostolle toukokuussa 2012. Koneesta valmistettiin myös kahdeksan kehitysversiota, joten yhteensä valmistettiin 195 konetta.
F-22:n oli tarkoitus korvata Yhdysvaltain ilmavoimissa ilmaherruushävittäjänä F-15 Eagle. Konetyypin valmistusmäärä jäi kuitenkin vähäiseksi joten kokonaan se ei edelleen tuotannossa olevaa F-15-mallia korvaa.
Ilmavoimien esikuntapäällikkö Charles Q. Brown Jr., väläytti jo keväällä 2021 F-22-koneesta luopumista. Suunnitelmien mukaan ilmavoimien käyttöön jäisi vain uusi kuudennen sukupolven NGAD-ohjelman (Next Generation Air Dominance) hävittäjäkone, F-35, päivitetty F-15EX ja F-16.
Ominaisuudet

F-22 Raptor hyödyntää häiveteknologiaa. F119-PW-100 -moottoreissa käytetään suihkuvirtauksen suuntausta, mikä lisää koneen ketteryyttä. Tämä on osoitettu tekemällä äärimmäisiä ilmataisteluliikkeitä, kuten Pugatšovin kobra ja Kulbit. Suihkuvirtausta voidaan säätää 20 astetta yhteen suuntaan, ylös tai alas. Kone kykenee lentämään yliääninopeuksilla ilman jälkipolttoa (ns. supercruise). Tämä mahdollistaa pidemmän toimintasäteen ja vähentää koneesta jäävää lämpöjälkeä parantaen häiveominaisuuksia. F-22 saavuttaa nopeuden 1,72 Machia ilman jälkipolttoa ja yli 2,0 Machia jälkipolton kanssa.
Koneessa on AN/APG-77 AESA -tutka (engl. Active Electronically Scanned Array), mitä pidetään parhaana hävittäjäkäytössä olevana tutkana. lähde? Tutka koostuu pienistä moduuleista, joita voidaan käyttää erillisinä, mikä mahdollistaa nopean suuntauksen ja kapean säteen käytön. Tämä puolestaan vähentää tutkan käyttäjän paljastumistodennäköisyyttä. Tekniikkaa käytettäessä tutkaa ei tarvitse kääntää mekaanisesti, mikä yksinkertaistaa sen rakennetta. Tutkan havaintoja käsittelee kaksi Raytheonin suoritinta.
Koneen asekuorma on sijoitettu rungon sisään jolla vähennetään tutkaheijastuksia. Luukkuja on kolme, yksi molemmissa kyljissä ja yksi pohjassa. Ohjuksen laukaisussa luukut avautuvat vajaan sekunnin ajaksi. Siipien alle voidaan asentaa neljä ripustinta ulkopuolisia aseita varten, mutta ne lisäävät koneen havaitsemismahdollisuuksia tutkassa.
F-22:n lentokelpoisuuden ylläpitäminen edellyttää runsaasti huoltotyötä ja sen lentotunnin hinta on noin 50 000 dollaria, kun se F-15:llä on 30 000 dollaria. Koneen tutkasäteitä absorboiva pinnoite on jatkuva huolto-ongelma. Esimerkiksi sade tuhoaa sen.lähde? Keskimäärin koneilla on voinut lentää 1,7 tuntia ennen jonkin asteista vikaa (MTBF 1,7 tuntia). F-22:n neljän käyttövuoden aikana jokaista lentotuntia kohti tehtävän huollon määrä on noussut 34 tuntiin, josta pinnoitteen korjaukset vievät yli puolet. Ohjaamon kuomu on uusittava keskimäärin 331 lentotunnin välein.
Koneen ongelmiksi on luettu pieneksi jäänyt 187 koneen valmistussarja, joka johtaa suuriin yksittäisten koneiden huoltokustannuksiin. Koneen teknologia alkaa vanheta ja niiden huolto ja päivittäminen vaikeutuu. Konetta on aina vaivannut heikko taisteluvalmius. Vuonna 2021 135 uudistettiin niiden käyttöiän jatkamiseksi.
Koneen heikkouksiksi on luettu myös lyhyt toimintasäde, mikä vaatiin tankkerin muutamien satojen kilometrien sisällä toiminta-alueesta.
Taustaa

YF-22 Lightning II -prototyyppi voitti Advanced Tactical Fighter -sopimuksen Northrop/McDonnell-Douglasin YF-23 -prototyyppiä vastaan 1990-luvun alussa. Ensimmäinen prototyyppi putosi huhtikuussa 1992 Edwardsin lentotukikohdassa Kaliforniassa. Ensimmäinen tuotantomallin kone otettiin käyttöön 9. huhtikuuta 1997 ja se sai nimen "Raptor". Kone lensi 7. syyskuuta samana vuonna. Syyskuussa 2002 se sai tyyppimerkinnän F/A, koneen suunnitellun hävittäjä- ja rynnäkkökäytön mukaan. 12. joulukuuta 2005, hiukan ennen kuin kone otettiin käyttöön, se sai tyyppimerkinnän F-22A.
Alkuperäisenä suunnitelmana oli tilata 750 konetta vuodesta 1994 alkaen. Vuonna 1990 tilausta vähennettiin 648 koneeseen alkaen vuodesta 1996 ja vuonna 1994 442 koneeseen. Vuoden 1997 raportin mukaan tilausmäärä oli 339. Samalla kaksipaikkaisen F-22B-mallin valmistus peruttiin. Vuonna 2003 ilmavoimat ilmoitti, että kongressi myöntyi 277 koneen ostoon. Lopulliseksi tilausmääräksi jäi 183 ja koneen valmistus päättyy 2010. Asevoimat oli valmis hankkimaan noin 350 konetta. F-22 ei ole osallistunut Irakin tai Afganistanin sodissa käytyihin taisteluihin.
Kone on luokiteltu Yhdysvalloissa luokkaan "liian kehittynyt sotateknologia", ja lupaa sen myyntiin ulkomaille ei ole annettu, joten hävittäjää ei tulla valmistamaan  vientäväksi ulkomaille. Vientiin tarjotaan monikäyttöistä F-35 Lightning II:ta, jonka suorituskyky on pienempi kuin Raptorin.
Ongelmia > Vaarallinen ohjelmistovirhe

Ensimmäisinä ulkomaille sijoitettuina F-22:ina kuuden hävittäjän lentolaivue oli määrä siirtää Havaijilta Kadenan lentotukikohtaan Okinawalle 11. helmikuuta 2007. Laivueen siirtyminen viivästyi kuitenkin kansainvälisen päivämäärärajan (keskellä Tyyntämerta) ylityksen aikana paljastuneen vakavan ohjelmistovirheen takia. Virheen vuoksi kaikkien laivueen hävittäjien tietojärjestelmät kaatuivat (mm. viesti-, navigointi- ja polttoaineensäätelyjärjestelmät) ja niitä ei saatu palautettua. Hyvän sään ja mukana olleiden ilmatankkauskoneiden ansiosta onnettomuuksilta kuitenkin vältyttiin. Lentolaivue palasi Havaijille korjauksia varten ja viikkoa myöhemmin se palveli aiotussa tarkoituksessa Okinawalla.
Ongelmia > Hapenvälitysongelmia

Marraskuussa 2010 F-22 putosi ja lentäjä sai surmansa onnettomuudessa. Tutkimusten mukaan hän oli menettänyt hapensaannin lennon aikana.
Toukokuussa 2011 USAF määräsi kaikki koneet lentokieltoon tutkimuksia varten kahden lentäjän kerrottua kokemuksistaan 60 Minutes -ohjelmassa. Lentäjät olivat ilmoittaneet muistikatkoksista ja tilannetajun menetyksistä lennon aikana. Syyksi epäiltiin happigeneraattorin puutteista johtuvaa hapenpuutetta tai häkämyrkytystä.
Koneiden lentokielto jatkui syyskuuhun 2011 asti, ja lokakuussa ne määrättiin uudelleen lentokieltoon saman ongelman vuoksi.
Myöhemmin koneilla oli lentorajoituksia, esim. kehotus välttää suuria korkeuksia.
Vuonna 2012 ilmavoimat ilmoitti, että happiongelmien taustalla on ollut yhdistelmä ohjaamoon liittyviä eri ongelmia. F22-hävittäjiin on asennettu täydentävät hapensaantilaitteistot, ja sen myötä lentorajoitukset on vähitellen poistettu.
Käyttö

4. helmikuuta 2023 1. lentodivisioonan F-22 Langleyn lentotukikohdasta Virginiasta ampui AIM-9X Sidewinder -ohjuksella alas Yhdysvaltain yli lentäneen kiinalaisen säähavaintopallon, mikä oli F-22:n ensimmäinen ilmavoitto.
Perjantaina 10. helmikuuta 2023 F-22 ampui niinikään AIM-9X -ohjuksella "noin pienen auton kokoisen" tuntemattoman kohteen Pohjois-Alaskassa Yhdysvaltain presidentti Joe Bidenin käskystä. Yhdysvaltalainen F-22 ampui toisen tuntemattoman objektin alas alle vuorokausi myöhemmin 11. helmikuuta Yukonissa, Kanadan ilmatilassa, Joe Bidenin ja Kanadan pääministeri Justin Trudeaun yhteisellä päätöksellä. Operaatioon osallistui myös kanadalaisia CF-18 Hornet -hävittäjiä. Kummatkin esineet lensivät noin 12 kilometrin korkeudessa, eli aiheuttivat riskin siviililentoliikenteelle. Esineiden jäänteitä on kerätty maasta tutkimuksia varten.
Tekniset tiedot

Lähde: lähde?
Yleiset ominaisuudet
Miehistö: 1
Pituus: &&&&&&&&&&&&&018.092000018,92 m
Kärkiväli: &&&&&&&&&&&&&013.056000013,56 m
Korkeus: &&&&&&&&&&&&&&05.0800005,08 m
Tyhjäpaino: &&&&&&&&&&014365.&&&&0014 365 kg
Suurin lentoonlähtöpaino: &&&&&&&&&&036288.&&&&0036 288 kg
Voimalaite: &&&&&&&&&&&&&&02.&&&&002 × Pratt & Whitney F119-PW-100 -suihkumoottoria; &&&&&&&&&&&&0155.0740000155,74 kN  per moottori
Suoritusarvot
Suurin nopeus: &&&&&&&&&&&02410.&&&&002 410 km/h (Mach &&&&&&&&&&&&&&02.02500002,25) lentokorkeudessa, Mach 1,82 (1 960 km/h) supercruisella
Lentomatka: 0Virhe lausekkeessa: tunnistamaton sana ”noin”.0Virhe lausekkeessa: tunnistamaton sana ”noin”noin 2 000 km (riippuen lisäpolttoainesäiliöistä) km
Lakikorkeus: 0Virhe lausekkeessa: odottamaton >-operaattori.0Virhe lausekkeessa: odottamaton >-operaattori>20 000 m
Aseistus
Yksi kuusipiippuinen 20 mm M61A1 Vulcan gatling-konetykki. Kuten tykkikin, muu aseistus kuljetetaan häiveominaisuuksien parantamiseksi rungon sisällä. Rungon kummallakin puolella on yksi kotelo lyhyen kantaman aseita kuten AIM-9 Sidewindereitä varten. Kumpaankin koteloon mahtuu yksi ohjus. Rungon alaosassa on suurempi tila esimerkiksi AIM-120 AMRAAM -ohjusten ja JDAM-pommien kuljettamiseen.  Ruumaan mahtuu kerralla kuusi AIM-120 AMRAAM -ohjusta tai kaksi AIM-120 AMRAAM -ohjusta ja kaksi JDAM-pommia. Siipien alla voidaan kantaa kaksi lisäpolttoainesäiliötä ja erilaisia ohjuksia.